**Opakovanie – biológia človeka**

*Sústavy ľudského tela*

Ľudské telo sa skladá z jednotlivých sústav, ktoré plnia dôležité funkcie – úlohy.

**Rozdelenie sústav:**

1. **Oporná (kostrová) sústava** – zabezpečuje oporu tela a ochranu vnútorných orgánov.
2. **Pohybová (svalová) sústava** – zabezpečuje pohyb celého tela.
3. **Obehová sústava ( srdce, cievy, krv ) –** rozvádza do celého tela kyslík z pľúc, výživné látky a vodu z tráviacej sústavy, odvádza z tela oxid uhličitý, ktorý vydychujeme, odvádza škodlivé látky do vylučovacích orgánov, udržiava stálu teplotu tela, chráni telo pred ochoreniami.
4. **Dýchacia sústava (pľúca a dýchacie cesty ) –** zabezpečuje dýchanie, prívod kyslíka do celého tela a vydychovanie oxidu uhličitého z tela.
5. **Tráviaca sústava –** zabezpečuje trávenie, rozklad potravy a jej premenu na základné živiny – bielkoviny, tuky, sacharidy, vitamíny, minerálne látky.
6. **Vylučovacia sústava (močová )** – zabezpečuje vylučovanie škodlivých látok z tela.
7. **Kožná sústava** – pokrýva a chráni telo, potením odstraňuje škodlivé látky z tela, ochladzuje telo, udržiava stálu telesnú teplotu, zachytáva tlak, bolesť, teplo, chlad.
8. **Nervová sústava ( mozog, miecha, nervy ) –** ovláda, riadi a kontroluje činnosť celého organizmu, umožňuje človeku myslieť, hovoriť, hýbať sa.
9. **Zmyslová sústava** – tvoria ju zmyslové orgány **– oko, ucho, orgán chuti, čuchu.** Zabezpečujú poznávanie vonkajšieho sveta, vnímanie dotyku, tlaku, chladu, tepla, bolesti.
10. **Rozmnožovacia sústava –** tvoria ju **mužské a ženské pohlavné orgány.** Zabezpečuje rozmnožovanie človeka, nový život, novú generáciu.

Prečítaj text a odpovedz:

1. Vymenuj sústavy ľudského tela
2. Čo tvorí jednotlivé sústavy, ktoré orgány
3. Popíš funkcie jednotlivých sústav